ROMÂNIA                                                                                                  Proiect
JUDEȚUL VRANCEA
CONSILIUL JUDEȚEAN


HOTĂRÂREA nr. _____
 din_____________2026


privind: constituirea, la nivelul județului Vrancea, a Comisiei locale de avizare integrată a documentațiilor de amenajare a teritoriului și a documentațiilor de urbanism și aprobarea Regulamentului de organizare și funcționare a acesteia

Consiliul  Judetean  Vrancea,

- având în vedere Referatul structurii Arhitect-Șef nr. 201/28232/24.09.2026 privind constituirea, la nivelul județului Vrancea, a Comisiei locale de avizare integrată a documentațiilor de amenajare a teritoriului și a documentațiilor de urbanism și aprobarea Regulamentului de organizare și funcționare a acesteia;
- luând act de prevederile art. 86 alin. (1) lit. b), art. 89, art. 91 alin. (1) - (6), art. 92, art. 93 și art. 576 alin. (2)  din Legea nr. 169/2026 privind Codul amenajării teritoriului, urbanismului şi construcţiilor; 
- în conformitate cu dispozițiile Ordinului nr. 1022/28.08.2026 privind aprobarea Procedurii de elaborare, modificare/actualizare și aprobare a documentațiilor de amenajare a teritoriului și a documentațiilor de urbanism, a formularelor utilizate, precum și a listei avizelor necesare;
- ținând cont de prevederile art. 7 din Legea nr. 52/2003 privind transparenţa decizională în administraţia publică, cu modificările și completările ulterioare;
- în baza prevederilor art. 173 alin. (1) lit. d) și alin. (6) lit. b) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;
- în temeiul prevederilor art. 196 alin. (1) lit. a) din Ordonanța de urgență a Guvernului nr. 57/2019, cu modificările și completările ulterioare;

HOTĂRĂŞTE:

Art.1. Constituirea, la nivelul județului Vrancea, a Comisiei locale de avizare integrată a documentațiilor de amenajare a teritoriului și a documentațiilor de urbanism, conform Anexei nr. 1 care face parte integrantă din prezenta hotărâre.

Art.2. (1) Comisia este formată din reprezentanți ai instituțiilor și organismelor prevăzute la art. 91 alin. (1) – (2) din Legea nr. 169/2026 privind Codul amenajării teritoriului, urbanismului şi construcţiilor, precum și, după caz, din reprezentanți ai altor instituții, autorități, organisme, societăți sau companii a căror participare este necesară în funcție de natura documentației supuse avizării.
(2) Membrii Comisiei vor fi numiți de conducătorii instituțiilor și operatorilor reprezentanți, la solicitarea scrisă a Consiliului Județean Vrancea.

Art.3. (1) Comisia este condusă și convocată de arhitectul-șef al județului Vrancea, în condițiile prevăzute de Legea nr. 169/2026 privind Codul amenajării teritoriului, urbanismului şi construcţiilor și de Regulamentul de organizare și funcționare al acesteia.
(2) Secretariatul Comisiei este asigurat de Structura Arhitect-Șef din cadrul aparatului de specialitate al Consiliului Județean Vrancea.

Art.4. Se aprobă Regulamentul de organizare și funcționare a Comisiei locale de avizare integrată a documentațiilor de amenajare a teritoriului și a documentațiilor de urbanism de la nivelul județului Vrancea, prevăzut în Anexa nr. 2, care face parte integrantă din prezenta hotărâre.

Art.5. (1) Consiliul Județean Vrancea va percepe pentru emiterea avizului unic integrat o taxă specială instituită în condițiile legii, într-un cuantum ce va fi stabilit ulterior prin hotărârea acestuia. 
(2) Prin excepție, avizul unic integrat se va emite fără perceperea taxei speciale, până la aprobarea cuantumului acesteia.

Art.6. Prevederile prezentei hotărâri vor fi duse la îndeplinire de către Președintele Consiliului Județean Vrancea prin Structura Arhitect-Șef și comunicate persoanelor interesate de către secretarul general al judeţului prin Compartimentul Monitor Oficial Local din cadrul Serviciului Juridic.

Preşedintele,
Consiliului Judeţean Vrancea
Nicușor HALICI 



                                                                                                           Avizat,	
			                                                                 Secretar general al judeţului                                                                                                         	                                                                                                     Raluca Dan  

